Document ID: /roh_data/filtered/fineweb-2-filterrobots_roh.jsonl.gz/48656

Quai ha ditg l'advocat da Blatter, l'American Richard Cullen. El respundia uschia a rapports da pliras medias, che la chombra d'inquisiziun da la cumissiun etica da la FIFA proponia da suspender Blatter per 90 dis.
La cumissiun etica da la FIFA è sa reunida dapi glindesdi a Turitg. Ina decisiun davart il destin da Sepp Blatter è da spetgar fin venderdi.
Cunter Blatter aveva la Procura publica federala avert ina procedura penala pervi da suspect d'administraziun nuncorrecta. E Platini ha stuì dar pled e fatg en connex cun il scandal da corrupziun da la FIFA.
RR Novitads 23:00